बे जाबाय बड’फानि दैदेननाय आलादा बड’लेण्ड रायजो दाबिनायनि बिहोमा। नाथाय गोदो बर’ फरायसुलिफोरा गंफा-गंनैसो फरायसालि-फरायसालिमाफोरावल’ दखना-फालिफोर गाननानै थाङोमोन । दिनै जों दा नुबाय जे बांसिन बर’ फरायसुलिफोर थानाय फरायसालि- फरायसालिमाफोराव दखना-फालि गाननानै स्राय-स्राय थांनाया बर’ हारिमुखौनो दिन्थिदों। दा बाथ्राया जाबाय मा जे बिटिसि गोरोबथा जानायनि उनाव बांसिन बर’ सुबुंफोरा आबाद मावनायखौ नागारनाय बादि नुहुरो। बिटिसि मोननानै थिखा-थिखुलि मावनो बर’फोरा सोलोंबाय। बर’फोरा जौगानाय हारि जाबाय ? बिनिखायनो बर’ सुबुंफोरा आबाद थिलियाव आबाद मावलिया। रोजा-रोजा आबाद हा सोनाव गोगलैनानै थाबाय । मावग्रा सुबुं गैला। बर’ आइजोफोरा न’आव जि दाला। समबो गैला ।